b'\n_START_ARTICLE_\n1977 m. Tenerif\xc4\x97s aviakatastrofa\n_START_SECTION_\nSkryd\xc5\xbeio istorija\n_START_PARAGRAPH_\nTenerif\xc4\x97s oro uostas buvo neplanuota stotel\xc4\x97 abiem skryd\xc5\xbeiams.\n_START_SECTION_\nKLM skrydis nr. 4805\n_START_PARAGRAPH_\nKLM l\xc4\x97ktuvas i\xc5\xa1skrido i\xc5\xa1 Amsterdamo Schipcholo oro uosto. \xc4\xaegul\xc4\x85 sudar\xc4\x97 50-eri\xc5\xb3 kapitonas Jakobas van Zantenas, taip pat Klasas Moirsas ir Viljamas \xc5\xa0roideris._NEWLINE_L\xc4\x97ktuvas buvo pavadintas Reinu (Rijn). L\xc4\x97ktuvu keliavo 234 \xc5\xbemon\xc4\x97s ir 14 \xc4\xafgulos nari\xc5\xb3.\n_START_SECTION_\nPan American skrydis nr. 1736\n_START_PARAGRAPH_\nPan American l\xc4\x97ktuvas skrido i\xc5\xa1 Los And\xc5\xbeelo oro uosto, su sustojimu Niujorko JFK oro uoste. \xc4\xaegul\xc4\x85 sudar\xc4\x97 56-eri\xc5\xb3 kapitonas Viktoras Grubsas, taip pat Robertas Bragas, D\xc5\xbeord\xc5\xbeas Vornsas._NEWLINE_L\xc4\x97ktuvu skrido 380 kelevi\xc5\xb3 ir 16 \xc4\xafgulos nari\xc5\xb3.\n_START_SECTION_\nKatastrofa\n_START_PARAGRAPH_\nAbu l\xc4\x97ktuvai ruo\xc5\xa1\xc4\x97si kilti i\xc5\xa1 Los Rodeos oro uosto. Netrukus KLM kompanijos l\xc4\x97ktuvui buvo nurodyta jud\xc4\x97ti \xc4\xaf 12-\xc4\x85 pakilimo tak\xc4\x85 ir laukti leidimo kilti. Pan American reiso pilotams taip pat liepta jud\xc4\x97ti 12 taku ir nusukti ties tre\xc4\x8diu i\xc5\xa1va\xc5\xbeiavimu \xc4\xaf kair\xc4\x99. Netrukus KLM gavo nurodymus ir leidim\xc4\x85 pakilti. Tuo metu amerikie\xc4\x8di\xc5\xb3 orlaivis nepasteb\xc4\x97j\xc4\x99s jam nurodyto tre\xc4\x8diojo i\xc5\xa1va\xc5\xbeiavimo vis dar buvo 12-tame take. KLM l\xc4\x97ktuvas, gav\xc4\x99s leidim\xc4\x85 kilti, prad\xc4\x97jo \xc4\xafsib\xc4\x97g\xc4\x97jim\xc4\x85. Paskui vienas KLM \xc4\xafgulos nari\xc5\xb3 pasteb\xc4\x97jo, kad amerikie\xc4\x8di\xc5\xb3 orlaivis vis dar yra ant tako._NEWLINE_Jakobas van Zantenas, pamat\xc4\x99s Pan Am l\xc4\x97ktuv\xc4\x85, band\xc4\x97 staigiai pakelti l\xc4\x97ktuv\xc4\x85, ta\xc4\x8diau \xc5\xa1is pakilo vos kelis metrus nuo \xc5\xbeem\xc4\x97s ir r\xc4\x97\xc5\xbe\xc4\x97si \xc4\xaf amerikie\xc4\x8di\xc5\xb3 orlaiv\xc4\xaf.\n_START_SECTION_\nTyrimas\n_START_PARAGRAPH_\nKatastrofos tyrimas truko devynis m\xc4\x97nesius. Buvo \xc4\xafrodyta, kad tuo metu savo vietoje nebuvo dispe\xc4\x8deri\xc5\xb3, leidusi\xc5\xb3 kilti oland\xc5\xb3 l\xc4\x97ktuvui. Nurodyta, kad pagrindin\xc4\x97 katastrofos prie\xc5\xbeastis disciplinos tr\xc5\xabkumas ir KLM \xc4\xafgulos skub\xc4\x97jimas._NEWLINE_Po tyrimo KLM kompanija prisi\xc4\x97m\xc4\x97 atsakomyb\xc4\x99 ir sumok\xc4\x97jo \xc5\xbeuvusi\xc5\xb3j\xc5\xb3 artimiesiems nuo 58 t\xc5\xabkst. iki 600 t\xc5\xabkst. doleri\xc5\xb3.'